24.2.2023.
LV
Eiropas Savienības Oficiālais Vēstnesis
L 60/11
5.2.14.
Brīdināšanas ierīce
5.2.14.1.
Ikvienu transportlīdzekli, kas aprīkots ar darba bremzēm, kuras darbina no enerģijas rezervuāra, ja papildu bremzēm noteikto darbības veiktspēju nevar sasniegt ar šīm bremzēm, neizmantojot uzkrāto enerģiju, aprīko ar brīdināšanas ierīci, kas ar optisku vai akustisku signālu brīdina par uzkrātās enerģijas kritumu jebkurā sistēmas daļā līdz tādai vērtībai, pie kādas, atkārtoti nepiepildot enerģijas rezervuāru un neatkarīgi no transportlīdzekļa slogojuma, darba bremžu vadības ierīci ir iespējams iedarbināt piektajā reizē pēc četrām pilna gājiena darbināšanas reizēm un sasniegt papildu bremzēm noteikto veiktspēju (bez kļūmēm darba bremžu pievada ierīcē un ar bremzēm, kas noregulētas iespējami cieši).
Šai brīdināšanas ierīcei jābūt tieši un pastāvīgi pieslēgtai kontūram.
Kad motors darbojas normālos ekspluatācijas apstākļos un bremžu sistēmā nav kļūmju, kā tas ir tipa apstiprināšanas testos, brīdināšanas ierīce nedrīkst signalizēt, izņemot laikā, kāds vajadzīgs enerģijas rezervuāra(-u) piepildīšanai pēc motora iedarbināšanas.
Sarkanas krāsas brīdinājuma signālu, kas norādīts 5.2.21.1.1. punktā, jāizmanto par optisko brīdinājuma signālu.
5.2.14.2.
Tomēr to transportlīdzekļu gadījumā, kuri šo noteikumu 5.2.4.1. punkta prasībām atbilst tāpēc, ka tie atbilst šo noteikumu 4. pielikuma 1.3. punkta prasībām, signālierīcei papildus optiskajam signālam jāsatur akustisks signāls.
Šīm ierīcēm nav obligāti jādarbojas vienlaicīgi ar nosacījumu, ka katra no tām izpilda iepriekš minētās prasības un akustiskais signāls netiek aktivēts pirms optiskā signāla.
Sarkanas krāsas brīdinājuma signālu, kas norādīts 5.2.21.1.1. punktā, jāizmanto par optisko brīdinājuma signālu.
5.2.14.3.
Šo akustisko ierīci drīkst padarīt nefunkcionējošu, kad ir iedarbināta stāvbremze un/vai, pēc ražotāja izvēles tad, kad automātiskās pārnesumkārbas pārslēdzējs atrodas “stāvēšanas” pozīcijā.
5.2.15.
Neskarot 5.1.2.3. punkta prasības, ja enerģijas palīgavots ir būtisks bremžu sistēmas darbībai, tad enerģijas rezervei ir jābūt tādai, lai nodrošinātu, ka tad, ja motors nedarbojas vai ja notiek enerģijas avota piedziņas līdzekļa atteice, bremzēšanas veiktspēja saglabājas pietiekama, lai transportlīdzekli apstādinātu norādītajos apstākļos.
Turklāt, ja stāvbremzes sistēmai vadītāja pielikto muskuļu spēku papildina pastiprinoša ierīce, stāvbremzes iedarbināšanai jābūt nodrošinātai pastiprinošās ierīces atteices gadījumā – ja nepieciešams, izmantojot enerģijas rezervi, kas nav atkarīga no enerģijas, ko parasti pievada pastiprinošajai ierīcei.
Šī enerģijas rezerve var būt tā, kas paredzēta darba bremžu sistēmai.
5.2.16.
Pneimatiskai/hidrauliskai palīgiekārtai enerģiju pievada tā, ka tās darbības laikā var sasniegt noteiktās palēninājuma vērtības un ka pat enerģijas avota bojājuma gadījumā palīgiekārtas darbība nevar izraisīt enerģijas rezervju, kas darbina bremžu sistēmas, kritumu zem līmeņa, kas norādīts 5.2.14. punktā.
5.2.17.
Ja mehāniskais transportlīdzeklis ir aprīkots piekabes ar elektriskām darba bremzēm vilkšanai, jāizpilda šādas prasības:
5.2.17.1.
mehāniskā transportlīdzekļa strāvas avotam (ģeneratoram un akumulatoru baterijai) ir jābūt ar pietiekamu jaudu, lai nodrošinātu strāvu elektriskajai bremžu sistēmai.
Motoram darbojoties ražotāja ieteiktajos brīv­ gaitas apgriezienos un visām elektroierīcēm, kuras ražotājs ir piegādājis kā transportlīdzekļa standartaprī­ kojumu, esot ieslēgtām, spriegums elektriskajās līnijās pie elektriskās bremžu sistēmas maksimālā strāvas patēriņa (15 A) nedrīkst nokrist zem 9,6 V vērtības, mērītas savienojumā.
Elektriskajās līnijās nedrīkst notikt īsslēgums pat pārslodzes gadījumā;
5.2.17.2.
mehāniskā transportlīdzekļa darba bremžu sistēmas atteices gadījumā, ja šo sistēmu veido vismaz divas neatkarīgas vienības, atteices neskartajai vienībai vai vienībām jāspēj daļēji vai pilnībā iedarbināt piekabes bremzes;
5.2.17.3.
bremžu luktura slēdža un ķēdes izmantošana elektriskās bremžu sistēmas iedarbināšanai ir pieļaujama tikai tad, ja iedarbināšanas līnija ir pievienota paralēli bremžu lukturim un esošais bremžu luktura slēdzis un ķēde spēj izturēt papildu slodzi.